《访问中山西山诸胜》
清代·钱梓林

尝考舆地志，清州多名胜。北地汶篁少，修竹此独盛。

万竿拱西岭，扶苏封蹊径。中山更奇绝，飞泉喷石磴。

散注成瀑布，云日共辉映。读此早神往，颇耽游观兴。

如何览古馀，名实均未称。岂系闻见异，抑或陵谷更。

始叹尽信书，未免讥过听。

作者简介：钱梓林（1776—1814），字季良，号敬庵，兆鹏四子，梅林弟。幼随父官博陵，读书颖慧。为文雄浑雅健，善概括史事。嘉庆十五年举于乡，十九年赴礼部试，既出闱，以病卒于家。以文行著于乡。及卒，私谥文悫先生。